section_heading: O sastavu
paragraph_text: Sastav djeluje od 1996. godine, a naziv je dobio po zaselku Podvincima iz Gornjeg Jesenja pokraj Krapine, odakle je dio članova. "Izvorište i uporište većine pjesama Podvinčana bogata je glazbena i jezična tradicija jesejanskog kraja, u kojem se žmehki život na grunteku ublažaval druženjem s mužikom i popevkom." - kažu njihovi članovi.<ref>Podvinčani - službene stranice, pristupljeno 29. ožujka 2014. Početak djelovanja sastava Podvinčani povezuje se s pjesmama "Moj gruntek je mali" i "Pjesma o Jesenju" koje je, uz mnoge druge, napisala Anica Fotak-Malogorski. Surađuju s poznatim zagorskim autorima kao što su Ivica Pepelko, Rajko Suhodolčan, Stanko Piskač, Vlado Blagec, Davor Totović i drugi. Baš je Ivica Pepelko napisao i njihov najveći hit - pjesmu "Kad procvatu jabuke", po kojoj su poznati široj javnosti. Mnoge pjesme, od kojih su neke postale i tamburaški hitovi, potpisuju upravo ti Zagorci. Do danas su snimili i objavili pedesetak izvornih zagorskih pjesama. Redovito sudjeluju na najvećim hrvatskim festivalima tamburaške glazbe, a svojim su djelovanjem pridonijeli oživljavanju autohtone zagorske glazbene baštine.